Index závažnosti plochy psoriázy - Psoriasis Area and Severity Index

Index závažnosti plochy psoriázy - Psoriasis Area and Severity Index (PASI) je najpoužívanejším nástrojom pre meranie závažnosti psoriázy. PASI v sebe spája posúdenie závažnosti lézií a plôch, ktoré sa potom vyjadruje v stupnici v rozsahu od 0 (žiadna choroba) do 72 (maximálna choroba).

 Výpočet 
Telo je rozdelené na  štyri  časti - hlava (H; 10% kože z povrchu ľudského tela), ramená (A; 20%), trup (T; 30%), nohy (L; 40%). Každá z týchto oblastí je zaznamenaná sama o sebe, a potom sú štyri výsledky  skombinované do konečného PASI. U každej sekcie je percento zúčastnenej plochy kože odhadnuté a potom transformované do stupňov od 0 až 6:

 0% zo zúčastnenej  oblasti, stupeň: 0
< 10% zo zúčastnenej  oblasti, stupeň: 1
10-29% zo zúčastnenej  oblasti, stupeň: 2
30-49% zo zúčastnenej  oblasti, stupeň: 3
50-69% zo zúčastnenej  oblasti, stupeň: 4
70-89% zo zúčastnenej  oblasti, stupeň: 5
90-100% zo zúčastnenej  oblasti, stupeň: 6

V každej oblasti sa závažnosť odhaduje tromi klinickými prejavmi: erytém (začervenanie), zatvrdnutie (hrúbka) a olupovanie (lupiny). Parametre závažnosti sa merajú na škále od 0 do 4, od žiadneho do maxima.

Súčet všetkých troch rizikových parametrov sa potom počíta pre každú časť kože, násobí sa stupňom pre danú oblasť a vynásobí sa hmotnosťou príslušnej sekcie (0,1 pre hlavu, 0,2 pre ramená, 0,3 pre telo a 0,4 pre nohy).

 Modifikácie 
 Objektivizácia 
Zistilo sa, že posudzovania a hodnotenia závažnosti psoriázy nie sú reprodukovateľné. Bolo vyvinutých niekoľko automatizovaných postupov pre viac reprodukovateľné merania plochy psoriázy, ktoré však neboli vhodné pre rozsiahlejšie štúdie. Nedávno bola zverejnená metóda, ktorá spája metódu presného počítačového merania oblastí na digitálnej fotografii a schopnosti lekára určiť okraje psoriatickej lézie.KREFT, Samo, KREFT, Marko, RESMAN, Aleksander, MARKO, Pij B., ZAJC-KREFT, Katarina. Computer-aided measurement of psoriatic lesion area in a multicenter clinical trial - Comparison to physician's estimations. J. dermatol. sci. (Amst.), 2006;44(1):21-7. Pacienti boli vyšetrení a fotografovaní pred a po liečbe kalcipotriolovou  masťou alebo placebom. Psoriatická oblasť bola lekárom ručne označená na pacientovej fotografii a následne automaticky meraná na počítači. Pre porovnanie lekári vykonali tiež štandardné hodnotenie oblasti. Zistilo sa, že pomocou počítačovej podpory merania plochy psoriatickej lézie sa zlepšil výkon klinických štúdií v porovnaní so štandardným prístupom. Lekári majú tendenciu rozsah psoriatických lézií preceňovať. Prispôsobený PASI index, kde psoriatická plocha nebola prevedená do hodnotenia pomocou stupňov, ale pracovala sa s presnými percentami, tiež zlepšila výkon klinických štúdií. Upravené PASI, ktoré zahŕňa presné počítačom podporované oblasti merania sa volá Počítačom podporovaný program na hodnotenie súvislej psoriatickej  plochy a závažnosti (Computer aided psoriasis continuous area and severity score, cPcASI).

 Zjednodušenie 
PASI môže byť mimo klinických štúdií príliš ťažkopádne použiteľný, čo viedlo k pokusom o jeho zjednodušenie pre klinické použitie.

 Alternatívne prístupy 
Zatiaľ čo vyššie hodnoty PASI indikujú pokročilejšie formy psoriázy, pre pacientov a lekárov je ťažké určiť klinickú závažnosť pre konkrétne PASI číslo. Prebehli pokusy o vyriešenie tohto problému vo forme štandardizovaných hodnotiacich systémov - Celkové posúdenie psoriázy (Psoriasis Global Assessment, PGA), mriežkový  systém pre celkové posúdenie lekárom (Lattice-System Physician's Global Assessment, LS-PGA) a štúdie, ktoré porovnávali a hodnotili PASI, PGA a LS-PGA.Langley RG, Ellis CN: Evaluating psoriasis with Psoriasis Area and Severity Index, Psoriasis Global Assessment, and Lattice System Physician’s Global Assessment. J Am Acad Dermatol 2004;51:563-9.

Referencie

Externé odkazy 
 Stránka Dermatologickej spoločnosti Nového Zélandu na výpočet PASI s ilustračnými obrázkami
 Online výpočet PASI v slovenčine 
 Online výpočet PASI v angličtine
 Interaktívny výpočet PASI v angličtine

Kategória:Choroby kože